CELEX: 42007D0008
Language: el
Date: 2007-01-01 00:00:00
Title: 2007/8/ΕΚ,ΕυͿατόμ: Απόφαση των Αντιπροσώπων των Κυβερνήσεων των κρατών μελών της Ευρωπαϊκής Ένωσης, της 1ης Ιανουαρίου 2007 , για το διορισμό δικαστών στο Πρωτοδικείο των Ευρωπαϊκών Κοινοτήτων

4.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 1/19
            
         
      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΤΗΣ ΕΥΡΩΠΑΪΚΉΣ ΈΝΩΣΗΣ
   
   της 1ης Ιανουαρίου 2007
   για το διορισμό δικαστών στο Πρωτοδικείο των Ευρωπαϊκών Κοινοτήτων
   (2007/8/ΕΚ, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 224,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140,
   την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας στην Ευρωπαϊκή Ένωση και των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως το άρθρο 46 παράγραφος 1 και παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Το άρθρο 46 παράγραφος 1 και παράγραφος 2 δεύτερο εδάφιο της προαναφερόμενης πράξης προσχώρησης προβλέπει το διορισμό δύο δικαστών στο Πρωτοδικείο. Η θητεία ενός εκ των δικαστών αυτών λήγει στις 31 Αυγούστου 2007. Ο δικαστής αυτός επιλέγεται διά κλήρου. Η θητεία του άλλου δικαστή λήγει στις 31 Αυγούστου 2010.
            
         
               (2)
            
            
               Θα πρέπει ως εκ τούτου, σύμφωνα με το προαναφερόμενο άρθρο και μετά την προβλεπομένη διά κλήρου επιλογή, να διορισθούν δύο επιπλέον δικαστές στο Πρωτοδικείο των Ευρωπαϊκών Κοινοτήτων,
            
         ΑΠΟΦΑΣΙΖΟΥΝ:
   Άρθρο 1
   Ο κύριος Theodore CHIPEV διορίζεται δικαστής στο Πρωτοδικείο, για την περίοδο από 1ης Ιανουαρίου 2007 έως 31 Αυγούστου 2007.
   Άρθρο 2
   Ο κύριος Valeriu CIUCĂ διορίζεται δικαστής στο Πρωτοδικείο, για την περίοδο από 1ης Ιανουαρίου 2007 έως 31 Αυγούστου 2010.
   Άρθρο 3
   Η παρούσα απόφαση παράγει αποτελέσματα από την 1η Ιανουαρίου 2007.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 1 Ιανουαρίου 2007.
      
         
            Ο Πρόεδρος
         
         W. SCHÖNFELDER